Restricțiile impuse de Israel privind ajutoarele umanitare pentru Gaza ar putea constitui o "crimă de război" (ONU)
Restricțiile severe impuse de Israel la intrarea ajutorului umanitar în Gaza și posibila utilizare a foamei ca armă ar putea "constitui o crimă de război", a declarat marți ONU, potrivit agenției AFP.
"Amploarea restricțiilor impuse de Israel la intrarea ajutoarelor în Gaza și modul în care continuă să desfășoare ostilitățile ar putea echivala cu utilizarea foametei ca metodă de război, ceea ce constituie o crimă de război", a declarat Jeremy Laurence, purtător de cuvânt al Înaltului Comisariat pentru Drepturile Omului, în cadrul briefingului periodic al ONU de la Geneva.
Israelul a negat că ar obstrucționa intrarea ajutorului umanitar în Fâșia Gaza. Ieri, purtătorul de cuvânt al guvernului israelian, Eylon Levy, a postat pe rețelele de socializare:
"Nu există nicio limită pentru: 1) cantitatea de ajutor care poate intra în Gaza 2) minciunile pe care oamenii le vor spune pentru a nega acest lucru".
Integrated Food Security Phase Classification (IPC), un grup sprijinit de ONU care include Programul Alimentar Mondial și Organizația Mondială a Sănătății, a declarat luni într-un raport că 1,1 milioane de persoane, jumătate din populația din Gaza, se confruntă cu foametea, iar oamenii suferă "niveluri catastrofale de foamete".
Raportul IPC a fost prezentat în contextul în care Philippe Lazzarini, șeful Unrwa – agenția ONU pentru refugiații palestinieni – a declarat în urmă cu o zi că i s-a refuzat intrarea în Gaza, unde trebuia să lucreze la îmbunătățirea răspunsului umanitar.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank